Julian Leow Beng Kim

**Julian Leow Beng Kim** (født 1964) er en malaysisk geistlig og katolsk erkebiskop av Kuala Lumpur.
## Liv og virke
### Bakgrunn
Julian Leow Beng Kim gikk på barneskolen og senere ungdomsskolen ved *St. Paul's Institution* fra 1971 til 1982 og *Hurstville Boys High School* i Sydney fra 1983 til 1984. Fra 1984 studerte han ved University of New South Wales i Sydney og mottok i 1989 en bachelorgrad i sivilingeniør med sin avhandling *The role of management in construction worker motivation*. I tillegg til studiene arbeidet han som konduktør ved *New South Wales Public Transport Commission*, som personlig assistent for direktøren for et advokatfirma, og som koordinator i et byggefirma. Etter endt utdanning virket han i tre år på ulike byggeplasser i Sydney, Kuala Lumpur, Johor Bahru og Singapore. 

Fra 1994 studerte Leow filosofi og katolsk teologi ved presteseminaret i Penang. Han fullførte også en pastoralpraksis ved *St Ignatius Parish* i Petaling Jaya.

### Prest
Den 20. april 2002 ble han presteviet for erkebispedømmet i Kuala Lumpur av erkebiskopen av Kuala Lumpur, Anthony Soter Fernandez, ved *Visitation Parish Church* i Seremban.

Etter ordinasjon var Leow opprinnelig kapellan i *Visitation*-sognet i Seremban før han ble sogneprest i *Holy Family*-sognet i Kajang i 2004. 

I 2007 ble han sendt til Roma for videre studier, hvor han skaffet seg lisensiat i kirkehistorie ved Det pavelige gregorianske universitet i 2010. 

Etter at han kom tilbake til hjemlandet, underviste Leow ved presteseminaret i Penang, hvor han også fungerte som studiedekan. Han var også ansvarlig for det teologiske forberedende kurs og yrdet kallspastorale arbeid i erkebispedømmet Kuala Lumpur, og var nestleder for bispedømmets ungdomspastorat.

### Erkebiskop av Kuala Lumpur
Pave Frans utnevnte ham til erkebiskop av Kuala Lumpur den 3. juli 2014.  Han ble ordinert til biskop av erkebiskopen av Kuching, John Ha Tiong Hock, den 6. oktober samme år; medkonsekratorer var hans forgjengere som erkebiskoper av Kuala Lumpur, Murphy Nicholas Xavier Pakiam og Anthony Soter Fernandez. Den pavelige nuntius til Malaysia, erkebiskop Joseph Marino, var også til stede.

I september 2023 ble erkebiskop Leow også president for *biskopskonferansen i Malaysia, Singapore og Brunei*.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Paolo Giobbe (1880-1972) *1925
* Erkebiskop Johannes Petrus Huibers (1875-1969) *1936
* Biskop James Buis M.H.M. (1902-1980) *1952
* Erkebiskop Peter Chung Hoan Ting (1928- ) *1970
* Erkebiskop John Ha Tiong Hock (1937- ) *1998
* Erkebiskop *Julian Leow Beng Kim * (1964-2014) *

## Referanser